Samal õhtul pidin aga hommikuse kella 7.40se arstiaja valguses vara magama mineku plaani kiuste, veel kell veerand üks reisiärevuses Martat rahustama. Järgmisel päeval sõitis ta elus esimest korda ilma kummagi vanemata, tädi Angelaga kahekesi, pea nädalaks Soome vanaema juurde. Martal keerlesid peas tädi Angela ja Soome vanaemaga kohtumine, laupäevane jäätiseauto  ja saun jms. Eriti kirkaks osutus tutvustatav plaan, kuidas ta jäätiseautost koguni kaks jäätist kavatseb soetada, ühe endale ja teise toovat ta siis kolmapäeval tagasi tulles siia koju jäävale Ettale endaga kaasa. Kauplesin siis ikka suurt mõra grandioossesse plaani löömata Ettale mõned kommid asenduseks välja. Ise mõtesin ülejäänud öö, et kuidas Etta kõike seda siin ilma elusõbrata üle elada võiks. Ja soovisin endale rahulikku meelt ja piisavalt aega Itoodete akude laadimiseks. Mis muud.